Diari Oficial de la Generalitat Valenciana


Sumari del DOGV 6196, del 01-02-2010 (2010/949)

ORDRE 2/2010, d'11 de gener, de la Conselleria de Medi Ambient, Aigua, Urbanisme i Habitatge, per la qual s'estableix un règim d'ajudes dirigides als ajuntaments situats en l'àrea d'influència de reserves valencianes de caça, gestionades per la Direcció General de Gestió del Medi Natural, i es convoquen per a l'exercici 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/949


Data del document
:   11-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 2/2010, d'11 de gener, de la Conselleria de Medi Ambient, Aigua, Urbanisme i Habitatge, per la qual s'estableix un règim d'ajudes dirigides als ajuntaments situats en l'àrea d'influència de reserves valencianes de caça, gestionades per la Direcció General de Gestió del Medi Natural, i es convoquen per a l'exercici 2010. [2010/949]
Les reserves valencianes de caça de Mola de Cortes a València i dels Ports de Besseit, (aquesta última establida parcialment a la província de Castelló), declarades per llei, són àrees que contribueixen a la persistència dels valors naturals dels territoris on s'enclaven. Això no obstant, la declaració d'aquestes comporta un especial esforç a les poblacions rurals assentades als termes municipals que les integren. Al seu torn, la població rural assentada en les seues àrees d'influència pot fer una important contribució en la conservació dels valors naturals que van justificar la declaració d'aquestes reserves valencianes de caça.
La col·lectivitat es beneficia d'aquests valors naturals, especialment pel que fa a la funció protectora de les forests, de conservació de la biodiversitat i pel que fa a les possibilitats d'esplai.
En aquest sentit, a fi de reforçar el paper de les entitats locals en la conservació dels valors naturals dels territoris inclosos o adjacents a les reserves valencianes de caça i, indirectament, a contribuir en la persistència de les seues poblacions en procés de despoblació o envelliment i que són garantia de la continuïtat d'activitats tradicionals que revaloren l'entorn, es fa necessari articular ajudes als pobles que aporten terrenys a les reserves valencianes de caça encaminades a la revaloració de la seua riquesa natural i al gaudi ordenat d'aquestes.
Amb aquest fi, i ateses les facultats que em confereix l'article 28. e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 47.3 del Text refós de la llei d'hisenda pública de la Generalitat Valenciana,
ORDENE
Article 1. Objecte i àmbit d'aplicació
Establir un règim d'ajudes destinades als ajuntaments de la Comunitat Valenciana, durant l'exercici 2010, per a actuacions en l'àrea d'influència de reserves valencianes de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
Article 2. Finançament de les ajudes
1. La dotació pressupostària es fa a càrrec del capítol VII, de la secció 14, Conselleria de Medi Ambient, Aigua, Urbanisme i Habitatge; servei 02, Secretaria Autonòmica de Medi Ambient, Aigua, Urbanisme i Habitatge; centre gestor 03, Direcció General de Gestió del Medi Natural, programa 442.30,7 línia T4828:
La línia està dotada per a l'any 2010 amb un màxim de 340.000,00 euros.
2. La convocatòria de les ajudes establides en aquesta ordre s'ha de tramitar pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda; motiu pel qual la concessió està condicionada a l'existència, en l'exercici 2010, de crèdit suficient i adequat.
Article 3. Declaració de no-necessitat de notificar les ajudes a la Comissió Europea
Aquestes ajudes no necessiten ser notificades a la Comissió Europea, pel fet de no reunir tots els requisits de l'apartat 1, de l'article 87, del Tractat de la CE, en concret, no exercir activitats econòmiques, ja que estan dirigides a ajuntaments i, per tant, no participar de la competència en els intercanvis comunitaris, a l'efecte previst en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
Article 4. Requisits dels beneficiaris
Poden ser beneficiaris els ajuntaments de la Comunitat Valenciana el terme municipal dels quals, totalment o parcialment, es trobe dins dels límits de les reserves valencianes de caça de Mola de Cortes o dels Ports de Besseit.
Article 5. Obligacions dels beneficiaris
1. Els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i les ajudes concedides, aportant quanta informació els siga requerida en l'exercici d'aquestes actuacions.
d) Comunicar a l'òrgan concedent, en qualsevol moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Adoptar les mesures necessàries per a donar l'adequada publicitat del caràcter públic del finançament d'activitats, inversions o actuacions de qualsevol tipus que siguen objecte de subvenció, en els termes reglamentàriament establits.
f) Reintegrar els fons percebuts, quan escaiga, d'acord amb el que estableixen els articles 36, 37 i 40 de la Llei 38/2003, de 17 de novembre, general de subvencions.
g) Fer constar en tota informació o documentació pròpia de l'activitat que aquesta està subvencionada per la Conselleria de Medi Ambient, Aigua, Urbanisme i Habitatge.
h) Permetre a la Conselleria de Medi Ambient, Aigua, Urbanisme i Habitatge, o a les entitats nomenades amb aquest fi, el control de qualitat dels treballs realitzats i el material utilitzat.
2. L'incompliment de les obligacions anteriors donarà lloc a l'exigència de les responsabilitats que corresponguen, d'acord amb la legislació vigent.
Article 6. Finalitats objecte de les ajudes
Les ajudes poden atorgar-se, incloses la redacció i direcció de projectes d'inversió, per als tipus d'actuacions següents:
1. Manteniment i conservació de fonts i sendes cinegètiques.
2. Obres de defensa d'àrees de cultiu davant de la caça major mitjançant tanques, inclosa la reestructuració i millora de les existents per a millora del paisatge.
3. Obres de defensa o reforç d'infraestructures de reg tradicional que poden ser danyades per la fauna silvestre, com també obres d'optimització dels recursos hídrics per a reg.
4. Conservació de cultius tradicionals consistents en: treballs de conservació de plantacions llenyoses o peus aïllats d'oliveres o garroferes mitjançant poda i treball, inclosa la destrucció de residus després de tales, tallades, podes, i treballs de conservació de sòls mitjançant reforçament de murs en àrees contínues.
5. Millores d'hàbitat per a la fauna cinegètica o fauna en general.
6. Projectes que preveuen les actuacions recollides en un o més dels punts anteriors; en aquest cas no es pot concedir l'ajuda a l'elaboració d'aquest, per un import superior a 6.000,00 euros.
Article 7. Import de les ajudes
1. L'ajuda que ha de rebre cada ajuntament pot arribar al 100% del cost total de l'actuació objecte de la subvenció. La quantia de les ajudes que s'ha de concedir s'ha d'obtenir de la memòria tècnica o projecte i del pressupost justificatiu presentat.
2. En qualsevol cas no s'han de prendre en consideració els projectes presentats, la quantia dels quals siga inferior a 3.000,00 €.
3. L'import de les subvencions regulades per aquesta ordre en cap cas pot ser de tal quantia que supere el cost de l'activitat.
Article 8. Sol·licitud i documentació
1. La sol·licitud s'ha de presentar amb anterioritat a la realització de l'activitat o projecte per al qual se sol·licita l'ajuda. El sol·licitant pot executar els projectes una vegada presentada la sol·licitud, sense esperar que la concessió d'ajuda es produïsca i sense que això afecte a la decisió que finalment s'adopte, després de la comunicació prèvia a la direcció general competent en matèria de caça, la qual ha de comprovar sobre el terreny que aquests no es troben executats abans de l'inici d'aquestes ajudes.
2. La presentació de sol·licitud no genera cap dret a obtenir subvenció. Tampoc no determina cap reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.
3. La sol·licitud s'ha de formalitzar en una instància degudament emplenada, adreçada a la Direcció General de Gestió del Medi Natural, segons model que s'adjunta a aquesta ordre per a la corresponent línia de subvenció, acompanyada dels documents següents:
3.1. Sol·licitud en model normalitzat que s'adjunta.
3.2. Certificat de l'acord adoptat per l'òrgan competent de l'entitat local.
3.3. Memòria valorada o projecte, quan la sol·licitud d'ajudes supere els 30.000,00 €, de les actuacions i inversions que s'han de realitzar i un programa d'actuació que garantisca la redacció dels projectes o l'execució de les obres en el termini estipulat en la resolució de concessió.
La memòria ha d'estar composta per un apartat descriptiu de l'actuació, un plànol d'ubicació a escala suficient per a poder determinar la ubicació dels treballs, un pressupost detallat i la programació dels treballs en el temps.
El projecte ha de contenir, memòria, plànols, plec de condicions, estudi de seguretat i salut d'acord amb la normativa vigent, pressupost desglossat en mesuraments, preus unitaris, pressupostos parcials i resum de pressupostos i programa dels treballs.
En el cas que les actuacions proposades estiguen previstes dins de l'apartat 6.6, tant la memòria com el projecte han d'estar firmats per un tècnic amb titulació universitària en matèria forestal. En la resta han d'estar firmades per un tècnic competent.
3.4. Disponibilitat dels terrenys o autorització dels propietaris o associació de propietaris en què s'efectuen les obres.
3.5. Imprés de manteniment de tercers per a pagaments de la Generalitat Valenciana degudament emplenat. (Ordre de 31/08/07, de la Conselleria d'Economia, Hisenda i Ocupació, DOCV d'11/09/07).
3.6. Declaració responsable on s'enumeren i es descriguen qualsevol altres ajudes rebudes pels mateixos costos subvencionables en els últims tres anys.
4. Quan els documents exigits ja estiguen en poder de la Conselleria de Medi Ambient, Aigua, Urbanisme i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que aquests documents romanguen vigents i no hagen transcorregut més de cinc anys des de la finalització del procediment a què corresponguen, i cal indicar expressament en la sol·licitud -apartat observacions- la data, el número d'expedient i l'òrgan en què van ser presentats, excepte el que estableix el punt 3.6 d'aquest article.
Article 9. Lloc i termini de presentació de la sol·licitud d'ajudes
1. Els ajuntaments interessats han de presentar les peticions mitjançant una instància, segons model que s'adjunta, que ha d'anar subscrita per l'alcalde-president de l'ajuntament o regidor que delegue, i ha d'acreditar-se en aquest cas la delegació, adreçada a la Direcció General de Gestió del Medi Natural, en les seues dependències, en qualsevol dels serveis territorials d'aquesta o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 3 de desembre, pel qual s'aprova el Reglament pel qual es regula la prestació dels serveis postals, en desenvolupament del que estableix la Llei 24/1998, de 13.7.1998 (PNY 7962/1736), del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat per l'oficina de correus corresponent, s'entendrà com a data vàlida de presentació aquella que aparega com a data de presentació de la sol·licitud en l'oficina de correus corresponent.
3. El termini de presentació de sol·licituds és d'un mes comptador des de l'endemà de la publicació d'aquesta ordre en el Diari Oficial de la Comunitat Valenciana.
Article 10. Esmena de les sol·licituds
Quan la sol·licitud no reunisca els requisits o no s'hi adjunte la documentació que d'acord amb el corresponent annex d'aquesta ordre resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, la Direcció General de Gestió del Medi Natural requerirà el sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fa, se li tindrà per desistit de la seua petició, després de la resolució prèvia que ha de ser dictada en els termes que preveu l'article 42 de la llei esmentada.
Article 11. Ordenació i instrucció del procediment
1. L'òrgan encarregat de l'ordenació i instrucció del procediment és la Direcció General de Gestió del Medi Natural, la qual, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se la resolució.
2. Les memòries i els projectes han de ser sotmesos a l'informe del director tècnic de la Reserva Valenciana de Caça de la Mola de Cortes que els competisca per raó del lloc, i del tècnic amb funcions en matèria de caça en el cas de la província de Castelló, d'acord amb l'article 46.3 del Text refós de la llei d'hisenda pública de la Generalitat Valenciana.
3. La Direcció General de Gestió del Medi Natural pot demanar al sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a l'adequada valoració, com també l'acreditació dels requisits a què es refereix la documentació administrativa. Per la qual cosa s'ha de concedir al beneficiari un termini de deu dies per a presentar-la, transcorregut el qual se li pot declarar decaigut en el seu dret al tràmit d'aportació documental, de conformitat amb el que disposa l'article 76 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4. La resolució en què es tinga per transcorregut el termini, i el beneficiari decau del seu dret a tràmit, i el consegüent decaïment en el dret de cobrament, total o parcial, de la subvenció concedida, ha de ser dictada per la directora general de Gestió del Medi Natural, per delegació del conseller de Medi Ambient, Aigua, Urbanisme i Habitatge, d'acord amb l'Ordre de 14 d'octubre de 2009, de la Conselleria de Medi Ambient, Aigua, Urbanisme i Habitatge, sobre delegació de l'exercici de determinades competències (DOCV núm. 6129, de 23.10.2009).
Article 12. Valoració i proposta de resolució
1. La concessió de les ajudes s'ha de realitzar mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades l'ha de realitzar una comissió de valoració presidida per la directora general de Gestió del Medi Natural, o persona que delegue, i formada pels membres següents: els directors dels serveis territorials de les províncies de Castelló i València o persones que deleguen, el cap d'Àrea de Gestió de Recursos Forestals i Conservació Ambiental o persona que delegue, un tècnic del Servei de Caça i Pesca i un funcionari d'Administració general, el qual actuarà de secretari, aquests últims designats pel director general esmentat.
3. Cal tenir en compte els criteris de valoració següents, conforme a l'ordre de prioritat següent:



La valoració s'ha d'efectuar de forma independent per a cadascuna de les finalitats sol·licitades, sumant els punts atorgats en cada cas [A+B+C].
Amb el resultat dels punts s'ha de crear una llista de major a menor puntuació, la qual ha de servir per a assignar les quanties que s'han de distribuir en cada cas.
A cada punt se li assignarà un import, el qual s'ha de multiplicar pel nombre de punts totals.
En el cas d'haver d'aplicar la penalització, aquesta s'ha de fer sobre el total obtingut en cada finalitat.
4. Una vegada formalitzats els actes d'instrucció corresponents, la comissió ha d'elevar al conseller de Medi Ambient, Aigua, Urbanisme i Habitatge la proposta de concessió de subvencions, la qual ha de contenir les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda que s'ha de concedir a cada beneficiari, indicant els punts obtinguts aplicables per a la determinació.
5. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre pot prorratejar entre els beneficiaris de la subvenció que hagen superat un llindar mínim en la valoració. Aquest llindar ha de ser fixat per la comissió avaluadora una vegada valorades totes les sol·licituds.
En el cas que l'import total de les sol·licituds estimades resulte inferior al crèdit pressupostari disponible en l'exercici, la comissió pot proposar l'increment d'aquell respectant el límit de la consignació pressupostària.
Article 13. Resolució
1. Correspon a la directora general de Gestió del Medi Natural resoldre sobre la concessió de l'ajuda, per delegació del conseller de Medi Ambient, Aigua, Urbanisme i Habitatge, d'acord amb l'Ordre de 14 d'octubre de 2009, de la Conselleria de Medi Ambient, Aigua, Urbanisme i Habitatge, sobre delegació de l'exercici de determinades competències (DOCV núm. 6129, de 23.10.2009).
2. La llista de beneficiaris de cada actuació objecte de subvenció, com també les sol·licituds denegatòries i desestimatòries han de ser objecte de publicació en el Diari Oficial de la Comunitat Valenciana.
Les resolucions estimatòries han d'incloure també la quantia subvencionable que s'ha de justificar, l'import de l'ajuda concedida a cada beneficiari, indicant els percentatges o quanties unitàries aplicats per a la determinació, com també, si és el cas, el termini o data límit per a la realització dels treballs i la presentació de les sol·licituds de cobrament i documentació justificativa de les subvencions concedides. En el cas d'ajudes acollides al Reglament de minimis, cal informar el beneficiari que se li concedeix una ajuda acollida a aquest règim.
Les resolucions denegatòries i desestimatòries també han d'incloure el motiu de la denegació o desestimació.
3. El termini màxim per a resoldre les sol·licituds d'ajuda és de tres mesos comptadors des de la data de finalització del termini de presentació de sol·licituds. Transcorregut aquest termini sense haver-se notificat resolució expressa, les persones interessades poden entendre desestimada la sol·licitud per silenci administratiu en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, com també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.
4. El termini màxim d'execució de les actuacions subvencionades s'ha de ressenyar en la resolució adjudicatòria. En el cas que no hi figure, serà el 30 de setembre de l'any 2010. Amb caràcter excepcional, i per causa degudament justificada, es pot concedir pròrroga en el termini d'execució, i amb aquest fi caldrà que se sol·licite mitjançant un escrit dirigit a la Conselleria de Medi Ambient, Aigua, Urbanisme i Habitatge, amb una antelació mínima de 30 dies sobre la data de finalització del període d'execució. Per a la concessió de la pròrroga cal l'informe favorable del director tècnic de la Reserva Valenciana de Caça de la Mola de Cortes en el cas de l'àrea d'influència d'aquesta reserva, o del tècnic amb funcions en matèria de caça de la província de Castelló per a la de Besseit.
5. Els beneficiaris de les subvencions poden renunciar expressament a aquestes en el termini d'un mes a partir de l'endemà de la notificació de la resolució de la concessió.
Article 14. Comunicació als serveis territorials i revisió de les actuacions. Certificat
a) Cal comunicar al director tècnic de la Reserva Valenciana de Caça de Mola de Cortes, en el cas de l'àrea d'influència d'aquesta reserva, o del tècnic amb funcions en matèria de caça de la província de Castelló per a la de Besseit, l'inici dels treballs.
b) Una vegada efectuades les activitats o actuacions objecte de subvenció, s'han de comunicar al director tècnic de la Reserva Valenciana de Caça de Mola de Cortes, en el cas de l'àrea d'influència d'aquesta reserva, o del tècnic amb funcions en matèria de caça de la província de Castelló per a la de Besseit de la Conselleria de Medi Ambient, Aigua, Urbanisme i Habitatge que han finalitzat.
c) Les inversions i les despeses objecte de l'ajuda han de ser revisades pel director tècnic de la Reserva Valenciana de Caça de Mola de Cortes en el cas de l'àrea d'influència d'aquesta reserva, o del tècnic amb funcions en matèria de caça de la província de Castelló per a la de Besseit, els quals han d'expedir un certificat de la correcta aplicació d'aquestes, requisit necessari perquè els beneficiaris cobren les ajudes.
Article 15. Sol·licitud de cobrament i justificació de les despeses
1. Per al cobrament de la subvenció, el beneficiari ha de comunicar a la Direcció General de Gestió del Medi Natural la realització de les activitats, com també la justificació de les despeses abans del 15 d'octubre de l'exercici en què s'haja concedit l'ajuda.
La justificació de despeses s'ha de realitzar mitjançant un certificat del secretari de l'aprovació de la despesa per la comissió de govern o ple de l'ajuntament i de la intervenció del pagament realitzat.
2. Els beneficiaris estan obligats a presentar, abans del 15 d'octubre de 2010, la justificació de totes les despeses efectuades l'any 2009 per a la realització de les activitats subvencionades fins a arribar almenys al pressupost total objecte de la subvenció.
3. La justificació de les despeses s'ha de fer mitjançant els documents següents:
a) Les entitats locals han de justificar les despeses mitjançant un certificat del secretari de l'aprovació de la despesa per la comissió de govern o pel ple de l'ajuntament i de la intervenció del pagament realitzat. Si les obres han sigut realitzades per l'administració, cal acreditar els costos i les costes de l'execució.
En tot cas, les factures han de presentar-se en original perquè les segelle la direcció general amb competència en matèria de caça de la Conselleria de Medi Ambient, Aigua, Urbanisme i Habitatge.
b) En aquells casos en què es financen despeses de personal, còpia compulsada del contracte i de les nòmines firmades per les persones que treballen en les activitats, i també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'impost sobre la renda de les persones físiques.
c) En cas d'utilització de maquinària pròpia, certificat del director tècnic de la Reserva Valenciana de Caça de la Mola de Cortes en el cas de l'àrea d'influència d'aquesta reserva, o del tècnic amb funcions en matèria de caça de la província de Castelló per a la de Besseit, de les despeses imputades a aquest concepte, a la qual cal adjuntar una fotocòpia compulsada del rebut del pagament de l'impost de circulació referit a l'últim període impositiu o, en cas de no estar subjecte a aquest impost, còpia compulsada d'un document acreditatiu de la propietat.
El preu de la màquina pròpia és el següent:
Preu simple de la partida
Unitats Descripció de maquinària Euros / hora
(sense mà d'obra)
H Tractor de rodes 31/70 CV 37,61
H Tractor de rodes 71/100 CV 39,18
H Tractor de rodes 101/130 CV 49,93
H Tractor eruga 31/70 CV 56,02
H Tractor eruga 71/100 CV 66,53
H Tractor eruga 101/125 CV 64,80
H Remolc de capacitat 5 t 1,36
H Motoserra 2'01
H Motodesbrossadora 2,73
H Aclotadora 4,00
H Podadora 1,66
H Plantadora 7,60
H Estelladora - embaladora 5,35
d) Certificat d'un taxador independent, degudament acreditat i inscrit en el registre oficial que pertoque, en el cas de l'adquisició de béns immobles.
e) Els honoraris professionals d'elaboració i el visat dels projectes poden ser justificats com a part de la subvenció.
4. Només poden ser tinguts en compte els justificants de data posterior al registre d'entrada del document de sol·licitud d'ajuda i que corresponguen a actuacions o projectes encara no executats.
Article 16. Pagament de les subvencions concedides
a) El pagament de les ajudes pot realitzar-se una vegada executades en la seua totalitat les activitats de cada anualitat per a les quals van ser concedides, després de la presentació prèvia pel beneficiari de la corresponent sol·licitud i documentació justificativa de la realització.
b) Únicament es pagarà la totalitat de la subvenció concedida si la quantitat subvencionable del projecte ha sigut justificada íntegrament; en qualsevol altre cas, només es pagarà la part de la subvenció proporcional als justificants de despesa aportats, i la directora general de Gestió del Medi Natural, per delegació del conseller de Medi Ambient, Aigua, Urbanisme i Habitatge, d'acord amb l'Ordre de 14 d'octubre de 2009, de la Conselleria de Medi Ambient, Aigua, Urbanisme i Habitatge, sobre delegació de l'exercici de determinades competències (DOCV núm. 6129, de23.10.2009), dictarà resolució de decaïment en el dret al cobrament de l'ajuda en la quantia no justificada.
c) La Direcció General amb competència en matèria de caça pot, en qualsevol moment, efectuar les visites i comprovacions que considere necessàries per a verificar la realització i el funcionament normal de les actuacions subvencionades o requerir als beneficiaris la presentació de qualsevol documentació encaminada a aquesta verificació.
Article 17. Reintegrament de les quantitats
1. Són causes de reintegrament, les previstes en els articles 36 i 37 de la Llei 38/2003, de 17 de novembre, general de subvencions.
2. Escau el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
a) Incompliment de l'obligació de la justificació.
b) Obtenció de la subvenció sense reunir les condicions requerides per a aquesta finalitat.
c) Incompliment de la finalitat per la qual s'ha concedit la subvenció.
d) Incompliment de les condicions imposades als beneficiaris amb el motiu de la subvenció.
Article 18. Recursos
1. Les resolucions adoptades, pel fet de dictar-se per delegació, han d'indicar expressament aquesta circumstància i es consideraran dictades per l'òrgan que delega, i posaran fi a la via administrativa. Contra aquestes resolucions es podrà interposar recurs contenciós administratiu en el termini de dos mesos comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Article 19. Règim de compatibilitat
L'import de les ajudes regulades en aquesta ordre en cap cas pot ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha d'efectuar el beneficiari.
Les ajudes previstes en aquesta ordre són incompatibles amb qualsevol altra de la Conselleria de Medi Ambient, Aigua, Urbanisme i Habitatge, i d'altres organismes públics amb la mateixa finalitat.
Article 20. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, pot donar lloc a la pèrdua del dret al cobrament total o parcial de la subvenció.
3. Es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent ha de ser dictada per la directora general de Gestió del Medi Natural, per delegació del conseller de Medi Ambient, Aigua, Urbanisme i Habitatge, d'acord amb l'Ordre de 14 d'octubre de 2009, de la Conselleria de Medi Ambient, Aigua, Urbanisme i Habitatge, sobre delegació de l'exercici de determinades competències (DOCV núm. 6129, de 23.10.2009).
Article 21. Règim d'infraccions i sancions
El règim sancionador en la matèria regulada en aquesta ordre es l'establit en el títol IV de la Llei 38/2003, de 17 de novembre, general de subvencions.
DISPOSICIÓ DEROGATÒRIA ÚNICA
Queda expressament derogada l'Ordre de 8 gener de 2009, de la Conselleria de Medi Ambient, Aigua, Urbanisme i Habitatge, per la qual s'estableix un règim d'ajudes adreçades als ajuntaments situats en l'àrea d'influència de reserves valencianes de caça, gestionades per la Direcció General de Gestió del Medi Natural, i es convoquen per a l'exercici 2009. (DOCV núm. 5935, 19.01.2009).
DISPOSICIONS FINALS
Primera
En tot allò no regulat en aquesta ordre, s'aplicarà el que disposa el Decret legislatiu de 26 de juny de 1991, de la Generalitat Valenciana, pel qual s'aprova el Text refós de la llei d'hisenda pública de la Generalitat Valenciana, com també els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la llei general de subvencions.
Segona
Aquesta ordre vigirà a partir de l'endemà de la publicació en el Diari Oficial de la Comunitat Valenciana.
València, 11 de gener de 2010
El conseller de Medi Ambient, Aigua, Urbanisme i
Habitatge, i vicepresident tercer del Consell,
JUAN GABRIEL COTINO FERRER
ANNEX I
CRITERIS PER A DETERMINAR MÉS UTILITZACIÓ
DE MÀ D'OBRA
A fi de poder quantificar el que estableixen els complements de valoració, per a aquells treballs que requereixen més contractació de mà d'obra, s'estableix la taula de valoració següent:
